રીપબ્લીકન પાર્ટી ઓફ ઈન્ડીયાનાં આગેવાન પરેશભાઈ બી. ચૌહાણ, જેશીંગભાઈ શામજીભાઈ રાઠોડ, ભીખુભાઈ મુળજી ઝાલા, મંગેશ અરજણભાઈ રાઠોડ, ગીતાબેન રાઠોડ, શ્રઘ્ધાબેન બારૈયા વિગેરે આગેવાનોએ ઉના પ્રાંત કચેરીએ જઈ પ્રાંત અધિકારીને લખેલ આવેદન પત્ર પ્રાંત કચેરીનાં શિરેસ્તદાર અજીતભાઈ જોશીને આપીને જણાવેલ કે ઉના-ગીરગઢડા તાલુકાનાં ઉના, દેલવાડા, ખાણ, ખજુદ્રા સીંબર, નાઠેજ, અંજાર, આમોદ્રા, નાથળ, સીમાસી, જુડવડલી, ઈટવાયા, વાવરડા, ફાટસર, કોદીયા, સનવાવ સહીત ૬૦ થી વધુ ગામોમાં કુદરતી ખનીજ સંપતિ લાઈમ સ્ટોન ત્થા નદીમાંથી રેતીની કોઈપણ જાતની લીઝ, કે પરમીટ વગર ખનન કરી સરકારને કરોડો રૂપિયાની ખનીજ, રોયલ્ટી ચોરીનું નુકશાન થાય છે.